Srednja muzička škola Tuzla
Srednja muzička škola u Tuzli, Bosna i Hercegovina, osnovana je 21. februara 1957. Osnivači su bili profesori Čestmir Dušek i Dubravko Jurić. Neki od učenika ove škole su danas muzičari kao što su gitaristi Denis Azabagić, Alen Garagić i Dejan Ivanović; pijanista Vladimir Valjarević, kompozitor i harmonikas Nihad Hrustanbegović i drugi. Škola je uvijek imala kvalitetan pedagoški kadar. Učenici iz klasa profesora Čestmira Dušeka, Muhameda Mazalovića, Planinke Jurišić-Atić, Predraga Stankovića, Midhat Zulić, Miradet Zulić postizali su značajne rezultate na republičkim, saveznim i međunarodnim takmičenjima. U školi postoji i biblioteka sa preko 35.000 knjiga, nota i diskova.